Diari Oficial de la Generalitat Valenciana


Sumari del DOGV 6804, del 26-06-2012 (2012/5954)

Notificació de la sentència dictada en el juí de mesures provisionals número 679/2011.
--------------------------------------------------------------------------------------

### Dades del document

Número de DOGV
:   6804

Data del DOGV
:   26-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5954


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el juí de mesures provisionals número 679/2011. [2012/5954]  
José Víctor Sanz Gordón, secretari del Jutjat de Primera Instància i Instrucció número 3 de Quart de Poblet, faig saber:  
Que en este Jutjat a càrrec meu, se segueixen actuacions a instàncies de Sonia Prior Bonilla, de la procuradora Amparo Royo Blasco, contra Ramón Antonio Talens García, en què per la interlocutòria de data 22 de desembre de 2011 he disposat, com ara ho efectue, notificar la sentència dictada en les actuacions indicades al demandat en parador ignorat.  
La part dispositiva de la sentència esmentada és, literalment, com segueix:  
Part dispositiva  
Estime de forma parcial la demanda presentada per la procuradora, la senyora Royo Blasco, en nom i representació de Sonia Prior Bonilla, contra Ramón Antonio Talens García, i dispose l'adopció de les mesures provisionals següents:  
1. S'atribueix la guarda i custòdia dels fills menors a la mare, i l'exercici de la pàtria potestat serà compartit per ambdós progenitors.  
  
2. S'estableix un règim de visites a favor del pare de dilluns i dimecres, des de les 17.00 hores, en què els recollirà al col·legi, fins a les 20.00 hores, en què els tornarà al domicili matern. Este règim regirà també durant els períodes de vacances escolars dels menors.  
  
El pare podrà comunicar-se telefònicament amb els menors tots els dies, així mateix, qualsevol dels progenitors tindrà dret durant el temps que el fill estiga gaudint de vacances amb l'altre a mantindre conversacions telefòniques amb ell, per a això, si cal, se l'informarà prèviament del número de telèfon on pot localitzar-lo, o si això no és possible, el progenitor procurarà la comunicació del fill amb l'altre progenitor mitjançant telefonada.  
3. El pare pagarà a la mare, en concepte de pensió d'aliments a favor dels seues dos fills menors, la quantitat de 250 euros/mes per cada un (500 €/mes en total), quantitat que ingressarà en el compte corrent que a este fi designe la mare, per mesos anticipats i dins dels cinc primers dies de cada mes, i en les 12 mensualitats de l'any, quantitat que s'actualitzarà anualment segons la variació percentual anual que experimente l'IPC aprovat per l'INE o organisme que el substituïsca.  
  
Les despeses extraordinàries necessàries dels menors, com ara metges no coberts per la Seguretat Social o assegurança privada, d'ortodòncia, d'ortopèdia, psicològiques, òptiques, etcètera, es pagaran a mitges entre ambdós progenitors, sense que hi calga la justificació documental prèvia de la despesa, mentre que les despeses extraordinàries no necessàries, com ara activitats extraescolars, es pagaran a mitges, sempre que hi haja el mutu acord de els parts en la realització o, si no n'hi ha, autorització judicial, i sempre amb la justificació documental prèvia de la despesa.  
4. Es fixa amb càrrec al pare i en concepte de contribució a l'alçament de les càrregues familiars, la quantitat de 500 euros/mes, amb què es farà efectiva, entre altres despeses, la meitat del préstec hipotecari que grava l'habitatge familiar, la meitat del qual incumbeix al demandat. Esta quantitat, igualment, s'ingressarà en el compte corrent que a este fi designe l'esposa.  
5. Mentre els menors estiguen amb la mare, esta facilitarà el contacte necessari dels menors amb els avis materns, així mateix, la mare, com a detentora de la guarda i custòdia, haurà de facilitar el contacte i la deguda comunicació dels menors amb els avis paterns.  
  
6. S' atribueix l'ús i gaudi del domicili familiar, i del parament domèstic, a la mare i fills, sota la guarda de la qual resten, pel fet de ser l'interés més necessitat de protecció.  
No pertoca dictar altres mesures i les que es dicten ho són sense perjuí del que es dispose en la sentència definitiva.  
Contra esta resolució no s'hi pot interposar cap recurs.  
No pertoca fer un pronunciament especial pel que fa a les costes.  
Esta és la interlocutòria que mane i firme».  
I perquè valga de notificació de la sentència a Ramón Antonio Talens García, en parador ignorat, s'expedeix esta cèdula.  
  
Quart de Poblet, 7 de juny de 2012.- El secretari: José Víctor Sanz Gordón.